Skátamót er í fullum gangi hófst að útilífsmiðstöð skáta á Úlfljótsvatni á miðvikudag og stendur fram á sunnudag. Síðasta sumar stóð til að halda stórt Landsmót skáta en vegna heimsfaraldursins var því frestað. Þess í stað verða haldin þrjú minni skátamót í sumar, í mótaröð sem gengur undir nafninu Skátasumarið.
Á skátamótunum er lagt upp úr því að hafa dagskrána sem fjölbreyttasta og að allir finni sér eitthvað við sitt hæfi. Þátttakendur fá sjálfir að velja sína dagskrá og reyna verkefnin bæði á samvinnu skátaflokksins sem og hugmyndaflug, hæfni og reynslu hvers þátttakanda. Fyrsta mótið hófst þann sjöunda júlí og hin tvö byrja fjórtánda og tuttugasta og fyrsta júlí. En hvernig er stemningin hjá skátum á Úlfljótsvatni? Ragnheiður Silja Kristjánsdóttir er ein þriggja mótsstjóra Skátasumarsins.
Á mótum Skátasumarsins er áhersla lögð á útilíf, tjaldbúðarlíf og heimsmarkmið Sameinuðu þjóðanna. Gert er ráð fyrir þúsund til fimmtánhundruð manns á svæðinu í hverri viku. Mikill hugur er í skátum enda uppsöfnuð tilhlökkun eftir því að geta haldið mót á Úlfljótsvatni. Að sögn Ragnheiðar var samkomutakmörkunum aflétt á elleftu stundu og mátti vart tæpara standa.